open-index/open-wikipedia-markdown huggingface dataset:
Michael Gwisdek

**Michael Gwisdek** (14. tammikuuta 1942 Berliini – 22. syyskuuta 2020) oli saksalainen näyttelijä ja elokuvaohjaaja. Hän on työskennellyt Deutsches Theaterissa ja monissa elokuvissa ohjaajana tai näyttelijänä.

Gwisdek näytteli uransa alkuvaiheissa teatterissa ja elokuvien sivurooleissa. Berliinin Volksbühne-teatterissa hän näytteli vuodesta 1973 alkaen. Anna Seghersin elokuvassa *Die Toten bleiben jung* (1968) hän oli SS-upseeri. Komediallisten roolien ansiosta Gwisdek alkoi saada enemmän elokuvia. Itä-Saksan sensuurikoneisto ei antanut kiitosta elokuvista *Dein unbekannter Bruder* (1982) eikä *Olle Henry* (1983). Yleisö oli kuitenkin niistä mielissään, koska ne kritisoivat DDR:n hallintoa.

Gwisdekin ensimmäinen elokuvaohjaus oli vuonna 1988 ensi-iltansa saanut *Treffen in Travers*. Gwisdek näytteli siinä vaimonsa Corinna Harfouchin kanssa päärooleja. Muurin murtumisen jälkeen hän oli mukana useassa saksalaisessa tuotannossa. Elokuvasta *Nachtgestalten* hänet palkittiin Berliinin elokuvajuhlien Hopeisella karhulla. Sen jälkeen Gwisdek näytteli muun muassa elokuvissa *[[Goodbye Lenin]]*, *Herr Lehmann* ja *Oh Boy*. Televisiossa hän esiintyi muun muassa televisiosarjoissa *[[Rikospaikalla]]* ja *Donna Leon*.

## Valikoitu filmografia

* *[[Haukan jälki]]* (1968)
* *[[Ärztinnen]]* (1984)
* *[[Goodbye Lenin]]* (2003)
* *[[Paholaisen arkkitehti – Hitler & Speer]]* (2005)
* *[[Berliinin ihme]]* (2008)

## Lähteet

## Aiheesta muualla
* 
*
Nikita Gusev

**Nikita Andrejevitš Gusev** (, s. 8. heinäkuuta 1992 Moskova, Venäjä) on venäläinen jääkiekkoilija. Gusevin vahvuuksiin kuuluvat ylivoimapeli sekä pelisilmä. Hän on pelipaikaltaan laitahyökkääjä.

## Ura
Kaudeksi 2013–2014 Gusev siirtyi Jugra Hanty-Mansijskin riveihin vuoden mittaisella sopimuksella. Tammikuussa 2014 Gusev teki kaksivuotisen jatkosopimuksen seuran kanssa.

Syksyllä kesken kauden 2015–2016 Gusev siirtyi Jugra Hanty-Mansijskista SKA Pietariin. Gusev teki SKA:n kanssa, kevääseen 2017 ulottuvan sopimuksen.

21. kesäkuuta 2017  tulokasjoukkue Vegas Golden Knights sai Gusevin pelaajaoikeudet, kun Golden Knights varasi puolustaja Jason Garrisonin Tampa Bay Lightningista. Vegas sai vaihdossa myös toisen kierroksen varausoikeuden vuoden  sekä neljännen kierroksen varausoikeuden vuoden .

Heinäkuussa 2017 Gusev teki kaksivuotisen jatkosopimuksen KHL-seura SKA Pietarin kanssa, joka pitää hänet seurassa kevääseen 2019 saakka.

Kaudella 2018–2019 Gusev teki viimeisellä sopimuskaudellaan uransa huippupisteet tehden 62 runkosarjaottelussa 17 maalia ja antaen 65 maaliin johtanutta syöttöä. Hän voitti KHL:n piste- ja syöttöpörssin. Pudotuspeleissä Gusev teki 18 ottelussa 19 tehopistettä. Yhdeksän KHL-kauden aikana Gusev teki 391 ottelussa 332 tehopistettä ja on näin 10. tehokkain pelaaja KHL:n historiassa. Gusev valittiin KHL:n tähdistöotteluun neljästi vuosina 2015, 2016, 2018 ja 2019.

14. huhtikuuta 2019 Gusev purki sopimuksensa SKA:n kanssa ja teki vuoden mittaisen sopimuksen NHL-seura Vegas Golden Knightsin kanssa. Hän liittyi joukkueen vahvuuteen kesken pudotuspelien. Gusev ei kuitenkaan pelannut ainuttakaan ottelua Golden Knightsissa. Joukkue kauppasi hänet kauden jälkeen New Jersey Devilsiin vaihdossa kahteen varaustilaisuuden varausvuoroon.

Huhtikuussa 2021 Devils osti ulos Gusevin sopimuksen. Tämän jälkeen hän teki Florida Panthersin kanssa yksivuotisen ja miljoonan dollarin arvoisen sopimuksen.

## Maajoukkueura
Gusev on edustanut Venäjää alle 20-vuotiaiden MM-kisoissa kerran vuonna 2012. Venäjän A-maajoukkuetta Gusev on edustanut urallaan kevään 2017, 2018 ja 2019 Jääkiekon MM-kisoissa. Hän edusti venäläisiä urheilijoita vuoden 2018 talviolympialaisissa.

## Tilastot

## Lähteet
Fröken Julie (ooppera)

**Fröken Julie** on Ilkka Kuusiston säveltämä ooppera, joka perustuu August Strindbergin näytelmään *[[Neiti Julie (näytelmä)|Neiti Julie]]*. Teos kantaesitettiin Vaasassa vuonna 1994. Päärooleissa lauloivat Riitta-Maija Ahonen, Heikki Keinonen ja Anitta Ranta. 

*Fröken Julie* esitettiin Itävallan Feldkirchessä kesällä 2012. Julieta esitti mezzosopraano Maarit Aura, Jeania baritoni Gabriel Suovanen ja Kristiniä Marjukka Tepponen.
Hustler (täsmennyssivu)

**Hustler** voi viitata muun muassa seuraaviin:

* *[[Hustler]]*, yhdysvaltalainen pornolehti
* *[[Hustler (videopeli)|Hustler]]*, videopeli vuodelta 1983
*B-58 Hustler, yhdysvaltalainen pommikone
*Hillman Hustler, automalli
*''Suurkaupungin hait'' (), yhdysvaltalainen draamaelokuva.
Framlinghamin linna

**Framlinghamin linna** sijaitsee Framlinghamin kauppalassa Englannissa. Kuningas Henrik II tuhosi paikalla olleen linnoituksen kukistaessaan kapinan. Norfolkin jaarli Roger Bigod rakennutti uuden linnan, joka aikanaan oli erikoinen, koska siinä ei ollut sydänlinnaa vaan linnan puolustus koostui kolmestatoista muurin yhdistämästä tornista. Juhana Maaton onnistui valtaamaan linnan lyhyen piirityksen jälkeen vuonna 1216.

Nykyään linnalla on Scheduled Ancient Monument -suojeluluokitus, sen omistaa English Heritage ja se on turistikohteena.

## Historia
Ennen nykyistä rakennusta paikalla on varmasti ollut linna, joka purettiin rangaistuksena kapinasta. Tämän linnan tarkkaa rakennusajankohtaa ei tiedetä, mutta 1000-luvun loppua pidetään mahdollisena. Nykyisen torneilla vahvistetusta kehämuurista ja sisäpihasta koostuvan linnan rakennustöiden arvioidaan alkaneen noin 1190. Roger Bigod oli yksi Juhana Maattoman päävastustajista ensimmäisessä paronien sodassa. Kuningas Juhana valtasi vähäistä vastarintaa tehneen linnan maaliskuussa 1216.

Kuningas Edvard II lahjoitti linnan velipuolelleen Thomas de Brothertonille vuonna 1312. Sen peri useiden vaiheiden kautta kreivitär Margaret Brotherton ja hänen jälkeensä Mowbrayn suku, jonka viimeisen edustajan kuoltua ilman miespuolista jälkeläistä vuonna 1476 tuli Howardin suvusta Framlinghamin omistajia ja Norfolkin herttuoita. Ensimmäinen herttua John Howard kaatui Bosworthin taistelussa ja hänen vanhin poikansa Thomas otettiin vangiksi. Hän ehti kuitenkin korjata linnaa.

Nostosilta korvattiin nykyisellä sillalla vuosien 1524–1547 välisenä aikana, jolloin linnaa myös modernisoitiin. Tällöin rakennettiin koristeellisia savupiippuja, uusia ikkunoita ja toinen silta sisemmän vallihaudan yli.

Pembroke College luovutti linnan hallinnan  Commissioners of Works -virastolle. Toisen maailmansodan aikana linnan lähelle rakennettiin bunkkeri.

## Arkkitehtuuri

Ulkomuuri on linnan eteläpuolella ja sen päällä oli puuaita, mutta vain maarakennus on enää jäljellä. Sisäpihan muodostaa 10 metriä korkea ja 2 metriä paksu kurtiinimuuri. Ajan tavan mukaisesti kuorin piti osoittaa itää kohti, minkä vuoksi alttari sijoitettiin itämuurin torniin.

Framlinghamin kaltaisissa vallihautalinnoissa vettä käytetään paljon enemmän kuin olisi tarpeellista puolustuksen näkökulmasta, koska vesimassoilla halutaan vaikuttaa mielikuviin maiseman välityksellä. Onkin arveltu, että linnan rakentamisessa on puolustusta enemmän ajateltu vaikuttavaa julkisivua ja hyviä näköaloja. Sen ulkomuurit ovat sisämuureja korkeammalla ja ne jättävät pohjoissivustan avoimeksi. Länsireuna on sen sijaan hyvin varustettu, vaikka pinnanmuotojenkin puolesta se on paras puolustussuunta.

## Lähteet
* 
* 
* 
* 

### Viitteet

## Aiheesta muualla
Ienevon kulttuuri

**Ienevon kulttuuri** vaikutti Ylä-Volgalla nuoremman dryaskauden aikana ja sen jälkeen preboreaalisella kaudella, mikä tarkoittaa paleoliittisen ja mesoliittisen kauden vaihdetta. Kulttuurin tunnusmerkkinä olivat nuolenkärjet, joissa oli pitkä ruoto kiinnitystä varten (engl. *tanged point*). Samanlaisia kärkiä tavataan myös Federmesser-, Brommen- ja Ahrenburgin kulttuureilla.

Kulttuurin synty selitetään jääkauden lopun ilmastonmuutoksella. Kun jääkausi päättyi ja lämpökausi alkoi, nousi keskilämpötila toistakymmentä astetta lyhyessä ajassa. Kasvikunta reagoi leviten pohjoiseen ja luonnon ekosysteemi seurasi perässä. Koillis-Puolassa ja Valko-Venäjälle levittäytynyt läntinen paleoliittinen väestö seurasi peuralaumojen perässä pohjoiseen ja koilliseen. Äkillinen kylmeneminen niin sanotulla nuoremmalla Dryas-kaudella kuitenkin pysähdytti vaelluksen pohjoiseen ja Ylä-Volgan tienoilla kehittyi Ienevon kulttuuriksi kutsuttu pieni yhteisö. Kun Dryas-kausi päättyi uuteen lämpökauteen, muutti Ienevon väestön rinnalle etelästä vaeltavia Swidryn kulttuurin mesoliittisoituneita ryhmiä. Näitä kutsutaan Butovon kulttuuriksi, johon Ienevon väestö ilmeisesti myöhemmin sulautui.

## Asuinpaikkoja

Paleoliittisen kauden asuinpaikkoja tunnetaan (Hartzin mukaan) Volgan rannoilla ainakin 7 kappaletta ja Ienevon asuinpaikkoja 17 kappaletta. Oka-joen rannoilla paleoliittisiä asuinpaikkoja tunnetaan kaksi kappaletta, mutta Ienevon seitsemän kappaletta.

Asuinpaikalla Stanovoe-4 on Zhilin paikantanut Ienevon kulttuuriin kuuluvia esineitä. Puuesineitä ja maata ajoittamalla saatiin noin 9600 BP eli kalibroimalla noin 9000 eaa. sellaisesta kulttuurikerroksesta, jossa asuttiin noin 100 vuotta kahden Butovon kulttuurikerroksen välissä.

## Lähteet
*
* 
*

### Viitteet

## Aiheesta muualla
* Excavations of Mesolithic and Neolithic sites at Ienevo and Penkovo on Upper Volga. Directed by drs. L.V. Koltsov and D.A. Krainov, Institute of Archaeology, Moscow. Crew leader in survey on Upper Volga. 1976.
T.R.A.X.

**T.R.A.X.** on vuonna 2000 kuvattu pilottijakso samannimiselle kauhu tv-sarjalle, jota ei lopulta koskaan kuvattu. Myöhemmin jakso muutettiin televisioelokuvaksi, jonka ohjasi Renny Harlin. Elokuvan pääosia esittävät Marie V. Cruz, Martin Cummins ja Kim Schraner.

## Aiheesta muualla
*
Väinölä (Jyväskylä)

**Väinölä** on kaupunginosa Jyväskylässä (aiemmin Jyväskylän maalaiskunnassa). Alueen väkiluku oli 2 238 vuoden 2020 lopussa. 

Väinölässä sijaitsevat Komasin, Sampo Hydraulicsin ja Enermetin tehtaat. Aiemmin tehdasalueella toimivat Valmetin Jyskän tehtaat. Tehtaan ympärille syntynyt asuinalue on maakunnallisesti arvokas rakennettu kulttuuriympäristö. Tehtaiden lähistölle rakennettiin 1940-luvulla kahta eri tyyppiä olevia puisia tyyppitaloja: tyyppitalojen monenperheentaloja sekä puolitoistakerroksisia jälleenrakennuskauden kapealla vaakavuorauksella vuorattuja tyyppitaloja.

Alueen reunalla kulkee Jyväskylä–Vaajakoski-moottoritie, joka erottaa Väinölän Jyskästä, johon Väinölän aiemmin katsottiin kuuluvan. Väinölän eteläpuolella kaupunginosa rajoittuu Haapalahteen, joka on Päijänteen lahti. Kuokkalan alueesta Väinölän erottaa Äijälänsalmi. Väinölän alueen jakavat kahteen erilliseen asuinalueeseen tehdasalue ja sen vieressä oleva Jyskänvuori.

Aivan Väinölän kupeessa on Rauhalahden alue, jossa sijaitsee puutarhayritys Viherlandia sekä Rauhalahden voimalaitos. Rauhalahti on virallisessa kaupunginosajaossa osa Halssilan kaupunginosaa.

## Kuvia

## Lähteet

## Aiheesta muualla
Form (lehti)

**Form** on ruotsalainen muotoilun ja arkkitehtuurin ammattilehti, jota julkaisee Svensk Form. Se kertoo alan pohjoismaisista ilmiöistä, painopisteenä Ruotsi. Se ilmestyy kuusi kertaa vuodessa kahtena painoksena, ruotsinkielisenä ja englanninkielisenä. 

Lehti alkoi ilmestyä vuoden 2010 lopulla, kun kaksi lehteä, Forum ja Svensk Form yhdistyivät Formiksi.

## Lähteet
Los

**Los** tai **LOS** voi tarkoittaa seuraavia:

* los, espanjan kielen monikollinen artikkeli, esiintyy muun muassa paikannimissä
** Los, Los Angelesista toisinaan käytetty lyhempi nimi
* LOS, *loss of signal*, yhteyden tai signaalin menetys kuulennolla
* LOS, *Line of sight*, tähtäyslinja, katso SACLOS (*semi-automatic command to line of sight*)
Jack Hogan

**Jack Hogan** (alun perin *Richard Roland Benson nuorempi*; 25. marraskuuta 1929 Chapel Hill, Pohjois-Carolina – 6. joulukuuta 2023 Bainbridge Island, Washington) oli yhdysvaltalainen näyttelijä. Hän esiintyi vuosina 1962–1967 William G. Kirbyn roolissa televisiosarjassa *[[Combat!]]*. Hän esiintyi paitsi televisiossa, myös elokuvissa, kuten *[[Tom Dooley – kapinallinen]]* ja *[[Paratroop Command]]* (molemmat 1959).

## Lähteet

## Aiheesta muualla
*
Škoda 1200

**Škoda 1200** on AZNP:n vuosina 1952–1956 valmistama automalli. Autosta suunniteltiin kaksi toisistaan hiukan poikkeavaa mallia.

## Aiheesta muualla
Isabelle Sambou

**Isabelle Sambou** (s. 20. lokakuuta 1980) on senegalilainen naispainin Afrikan mestari ja rantapainin maailmanmestari.

Naispainissa Sambou on sijoittunut MM-kilpailuissa parhaimmillaan kahdeksanneksi vuonna 2010. Vuoden 2007 Afrikan kisoista Sambou saavutti sarjan 51 kg pronssia, ja Afrikan-mestaruuskilpailuista hän on voittanut eri painoluokissa viisi mestaruutta ja yhteensä kahdeksan mitalia. Rantapainissa Sambou voitti maailmanmestaruuden alle 70-kiloisten sarjassa vuonna 2009.

## Lähteet
* Sambou, Isabelle (SEN) foeldeak.com
Kyla Bremner

**Kyla Bremner** (s. 28. tammikuuta 1977 Powell River, Kanada) on australialainen naispainija ja Oseanian mestari. Koulutukseltaan hän on lääkäri.

Bremner osallistui Pekingin kesäolympialaisiin 2008, joissa sijoittui 48 kilogramman painoluokassa 17:nneksi. MM-kilpailuissa hän on sijoittunut parhaimmillaan 13:nneksi vuonna 2001. Oseanian-mestaruuskilpailuista Bremner on voittanut neljä mestaruutta ja yhteensä seitsemän mitalia. Rantapainissa hän voitti alle 60-kiloisten sarjan Oseanian-mestaruuden vuonna 2010.

## Lähteet
* Kyla Bremner Biography and Olympic Results  Olympics at Sports-Reference.com 
* Bremner, Kyla (AUS) foeldeak.com
HMS Vanadis (1862)

**HMS Vanadis** oli Ruotsin laivaston vuonna 1862 vesillelaskettu täystakiloitu höyryfregatti. Alus oli samalla ainoa Ruotsin merivoimien höyryfregatti.

## Valmistus
Alus tilattiin Karlskronan telakalta ja se laskettiin vesille 30. huhtikuuta 1862. Alus otettiin palveluksen 6. elokuuta.

Alus oli kolmimastoinen ja sen purjepinta-ala oli 1&nbsp;643 neliömetriä.

## Palvelus
Alus poistettiin palveluksesta 22. joulukuuta 1893.

## Lähteet
*
*

### Viitteet
Lemonade Mouth

**Lemonade Mouth** on Disney Channelin tuottama, vuonna 2011 ilmestynyt musikaalinen draamaelokuva, joka perustuu Mark Peter Hughesin samannimiseen kirjaan vuodelta 2007. Elokuvassa esiintyvät muun muassa Bridgit Mendler, Adam Hicks, Naomi Scott, Blake Michael ja Hayley Kiyoko. Siinä esitettyjä lauluja ovat esimerkiksi ”Somebody”, ”Turn Up the Music”, ”Breakthrough” ja ”Determinate”. Elokuva saattaa saada jatko-osan.

## Aiheesta muualla
*
Thị Lụa Nguyễn

**Thị Lụa Nguyễn** (s. 24. heinäkuuta 1991) on vietnamilainen naispainija.

MM-kilpailuissa Nguyễn on sijoittunut parhaimmillaan viidenneksi vuonna 2009, jolloin hän hävisi pronssiottelussa pohjoiskorealaiselle So Sim-hyangille. Vuoden 2010 Aasian kisoissa hän saavutti hopeaa hävittyään jälleen Solle. Aasian-mestaruuskilpailusta Nguyễnillä on yksi hopeamitali ja kaksi pronssimitalia.

## Lähteet
* Nguyen, Thi Lua (VIE) foeldeak.com
Jyskän tehtaat

**Jyskän tehtaat** oli Valmetin tuotantolaitosryhmä, joka sijaitsi nykyisen Väinölän kaupunginosan alueella Jyväskylässä. Tehtaisiin kuuluivat muun muassa Valmetin mittaritehdas sekä Valmetin ammustehdas, joka perustettiin 1930-luvun lopulla. Tehdasta pommitettiin paljon sotavuosina 1939–1944.

Tehdasaluetta kutsutaan nykyään Jyskänlaakson yritysalueeksi. Tehdasrakennukset ovat yhä käytössä, esimerkiksi mittaritehdas on nykyään Sampo Hydraulicsin omistuksessa ja tiloissa valmistetaan Black Bruin tuotemerkillä hydraulisia radiaalimäntämoottoreita, jotka alun perin tunnettiin nimellä Sisu-nestemoottorit.
SMS Magdeburg (1911)

**SMS Magdeburg** oli Saksan keisarikunnan laivaston Magdeburg-luokan kevyt risteilijä ensimmäisessä maailmansodassa.

## Valmistus

Alus tilattiin AG Weseriltä Bremenistä osana vuosien 1908-1909 laivasto-ohjelmaa ja sen köli laskettiin 1910. Alus laskettiin vesille 13. toukokuuta 1911 ja se valmistui 20. elokuuta 1912.

## Palvelus
Alus ajoi 26. elokuuta 1914 karille Osmussaaren edustalla laskiessaan miinoja. Se joutui Venäjän keisarikunnan laivaston risteilijöiden yllättämäksi. Venäläiset onnistuivat pelastamaan tuhoamaltaan alukselta koodikirjoja sekä toimittamaan ne Britannian tiedustelupalvelulle, joka kykeni koodikirjojen avulla murtamaan saksalaisten käyttämän koodin.

## Lähteet
*

### Viitteet
Cristina Croitoru

**Cristina Croitoru** (s. 21. joulukuuta 1985) on romanialainen naispainija.

MM-kilpailuissa Croitoru on sijoittunut parhaimmillaan 11:nneksi vuonna 2010. EM-kilpailuista hänellä on kaksi pronssimitalia, vuosilta 2006 ja 2011.

## Lähteet
* Croitoru, Cristina (ROU) foeldeak.com
Easy

**Easy** voi viitata esimerkiksi seuraaviin:

**Yhtyeet**:
* *[[Easy (suomalainen yhtye)|Easy]]*, suomalainen yhtye

**Albumit**:
* ''Easy'', The Easybeats albumi
* ''Easy'', Grant Greenin albumi
* ''Easy'', Grinspoonin albumi
* ''Easy'', Kelly Willisin albumi
* ''Easy'', Marvin Gayen ja Tammi Terrellin albumi
* ''Easy'', Ralph McTellin albumi
* "Easy", Cowboy Mouthin albumi

**Kappaleet**:
* "Easy", Barenaked Ladiesin kappale
* ''Easy'', Commodoresin kappale, levyttänyt myös Faith No More
* ''Easy'', Deer Tickin kappale
* ''Easy'', Paula DeAndan kappale
* ''Easy'', Rascal Flattsin kappale
* ''Easy'', Sugababesin kappale
* "Easy", Groove Armadan albumilta *[[Lovebox]]*
* "Easy", Matthew Sweetin albumilta *[[Earth (Matthew Sweetin albumi)|Earth]]*

**Muut**:
* Easy, lehti, jonka entinen nimi oli Painonvartijat
Uudenkoiviston VPK

**Uudenkoiviston Vapaaehtoinen Palokunta ry** on Porissa toimiva Satakunnan Pelastuslaitoksen sopimuspalokunta, joka on perustettu vuonna 1900. Sen toimitilat sijaitsevat Uudenkoiviston kaupunginosassa Viilanhakkaajankadulla. Hälytysosaston lisäksi palokunnassa toimivat nais-, nuoriso-, veteraani- ja tukiosasto.

Uudenkoiviston VPK:n perustaja on Oskar Dunder. VPK:n perustamisen aikaan toiminta-alue oli laaja käsittäen mm. tuolloin Ulvilaan kuuluneet Koiviston kartanon, Vanhakoiviston ja laajan Uusikoiviston alueet. Varojen kerääminen ja avustusten saaminen on ollut edellytys palokunnan säilymiselle.

Uudenkoiviston VPK:n hälytysosasto heräteltiin uudelleen henkiin 2000-luvun taitteessa. Tällöin palokunnalla oli käytössään vuosimallia 1961 oleva De Soto Power Wagon. Vuonna 2005 kalustoa saatiin pari vuosikymmentä uudemmaksi, kun hälytysosasto sai käyttöönsä Porin Palolaitoksen vanhan Moni-Sisu -sammutusauton. Vuoteen 2021 saakka hälytysosastolla oli käytössään vuosimallia 1997 oleva Scania-sammutusauto, kunnes Satakunnan pelastuslaitos luovutti palokunnan käyttöön vuosimallia 2007 olevan Scania P340 -ajoneuvon. Lisäksi palokunnalla on vuoden 2009 Volkswagen Caravelle -miehistönkuljetusauto. 

Palokunnan tontilla on myös vuokrattava juhlatila.

## Lähteet
HMS Thor (1841)

**HMS Thor** oli Ruotsin laivaston vuonna 1841 vesillelaskettu siipirataskorvetti, joka osallistui palveluksessa olo aikanaan kahteen sotaan.

## Valmistus
Alus tilattiin Karlskronan telakalta ja se laskettiin vesille 12. toukokuuta 1841. Alus otettiin palveluksen kuukautta myöhemmin 9. kesäkuuta. Alus poistettiin palveluksesta 28. lokakuuta 1887 ja se romutettiin seuraavana vuonna. Rakennustöiden aikana aluksen runkoa pidennettiin, jolloin sen uppouma kasvoi 1&nbsp;068 tonniin.

## Palvelus
Tanskan-Preussin sodassa vuosina 1861–1862 alus kuljetti joukkoja Fynin saarelle sekä partioi Tanskan aluevesirajalla. Samoin se palveli 1864 toisen Saksan–Tanskan sodan laivasto-osaston lippulaivana Skagerrakissa ja Kattegatissa.

Heinäkuussa 1867 päällikkönsä Panzarhielmin alaisuudessa *Thor* kuului Tukholmasta ammuntoihin lähteneeseen osastoon, jonka muut alukset olivat *[[HMS John Ericsson (1865)|HMS John Ericsson]]*, *[[HMS Tordön (1865)|HMS Tordön]]* ja *[[HMS Tirfing (1866)|HMS Tirfing]]*, höyryfregatti *[[HMS Vanadis (1862)|HMS Vanadis]]* ja Norjan laivaston monitori *[[KNM Scorpion]]*. Kuningas Oskar II vieraili osastossa 17. heinäkuuta, tarkasti kaikki alukset ja seurasi ammuntoja. Osasto lähti 24. heinäkuuta vara-amiraali Christian Anders Sundinin johdolla laivastovierailulle Kronstadtiin ja Helsinkiin, jonne se saapui seuraavana aamuna. 20. kesäkuuta 1867 annetun kuninkaallisen määräyksen numero 242 mukaan osaston tuli viipyä Helsingissä viisi ja Kronstadtissa kaksitoista vuorokautta. Osasto saapui 3. elokuuta Kronstadtiin, jossa suurherttua Konstantin teki kahden ja puolen tunnin vierailun osaston aluksilla. Osasto lähti paluumatkalle 17. elokuuta.

## Lähteet
*
*

### Viitteet
Christian Theodor Weinlig

**Christian Theodor Weinlig** (25. heinäkuuta 1780 Dresden – 7. maaliskuuta 1842 Leipzig) oli saksalainen musiikkipedagogi, säveltäjä ja kuoronjohtaja. Hän opiskeli oikeustiedettä Leipzigin yliopistossa vuosina 1797–1803 ja työskenteli Dresdenissä lakimiehenä. Musiikkia hän opiskeli setänsä Christian Ehregott Weinligin johdolla sekä lisäksi Stanislao Mattein johdolla Bolognassa, jossa hän kävi Accademia Filarmonicaa.

Weinlig toimi vuosina 1814–1817 Kreuz-kanttorina Dresdenissä, ja vuonna 1823 hänestä tuli Leipzigin Tuomas-kanttori, jona hän toimi loppuikänsä. Hänen mukaansa nimettiin Leipzigissa vuonna 1900 katu Weinligstraßeksi. 

Weinligin johdolla opiskelivat muiden muassa Clara Schumann (o.s. Wieck) ja Richard Wagner. Viimeksi mainittu omisti opettajalleen ensimmäisen teoksensa, pianosonaatin B-duurissa. Tämä teos teki Weinligiin niin suuren vaikutuksen, että hän ei enää pyytänyt oppitunteista korvausta ja toimitti sävellyksen Breitkopf und Härtelin kustannettavaksi. 

Weinligin lapsesta Albert Christianista tuli myöhemmin Saksin sisäministeri.

## Lähteet

## Aiheesta muualla
* AllMusic: Christian Theodor Weinlig
Jyldyz Ešimova

**Jyldyz Ešimova** (s. 1. helmikuuta 1988 Frunze, Kirgiisien SNT, Neuvostoliitto) on kazakstanilainen naispainija ja Aasian mestari.

Ešimova on saavuttanut kaksi MM-mitalia ja viisi Aasian-mestaruuskilpailujen mitalia, joista yhden kultaisen. Vuonna 2011 hän otti sarjavoiton maailmancupissa.

## Lähteet
* Eshimova, Jyldyz (KAZ) foeldeak.com 
* Profiili FILA:n sivustolla
Kitinoja

**Kitinoja** on kylä Seinäjoella entisen Ylistaron kunnan alueella Etelä-Pohjanmaalla. Vuoden 2022 lopussa Kitinojalla asui 266 asukasta. Kylä sijaitsee Kyrönjoen varrella noin 16 km:n päässä Seinäjoen ja noin 20 km:n päässä Ylistaron keskustasta. Kylän halki kulkee Yhdystie 7033 sekä Kyrönjoki

Kylässä on toiminut vielä 2000 -luvun alussa Tarmo-lähikauppa joka on sittemmin lopettanut toimintansa. Kylää palvelee vuonna 1952 valmistunut Kitinojan kyläkirkko, jonka suunnitteli arkkitehti Kauno Kallio.  Kitinojan koulu lakkautettiin keväällä 2016. Kyläläisiä palvelee nykyään Halkosaaren koulu.

Suomen Kylätoiminta ry valitsi Kitinojan vuoden 2012 kyläksi maakuntien asettamista ehdokkaista. Sitä edellisenä vuonna Kitinoja oli valittu vuoden eteläpohjalaiseksi kyläksi.

## Lähteet
*http://koskenrannalta.blogspot.com/2011/11/19-kitinoja-on-vuoden-etelapohjalainen.html
*http://www.saunalahti.fi/~vrekunen/Oppaat/kitinojankirkko.htm
*http://www.ylistaro.fi/.ylistaro.html/37170.pdf

### Viitteet
Listen

**Listen** voi viitata:

## Musiikki
### Albumit
* ''Listen'', C21:n albumi
* ''Listen'', Christy Mooren albumi
* ''Listen'', Cindy Morganin albumi
* ''Listen'', David Guettan albumi
* ''Listen'', A Flock of Seagullsin albumi
* ''Listen'', Jordan Rudessin albumi
* ''Listen'', Michelle Tumesin albumi
* ''Listen'', The Kooksin albumi
* ''Listen'', TQ:n albumi
* **', Herbsilta
* **'
* *[[Listennn... the Album]]*, DJ Khaledin albumi
* *Listen*, Bondy Chiun albumi

### Kappaleet
* ''Listen'', Beyoncén kappale
* *[[Listen!!!]]*, Talib Kwelin kappale
* "Listen", Chicagon albumilta *[[The Chicago Transit Authority (albumi)|The Chicago Transit Authority]]*
* "Listen", The Clashin albumilta *[[Capital Radio One]]*
* "Listen", Collective Soulin albumilta *[[Disciplined Breakdown]]*
* "Listen", Tears for Fearsin albumilta *[[Songs from the Big Chair]]*
* "Listen", Toad the Wet Sprocketin albumilta* [[Dulcinea (albumi)|Dulcinea]]*
Nicolas Winding Refn

**Nicolas Winding Refn** (s. 29. syyskuuta 1970 Kööpenhamina) on tanskalainen elokuvaohjaaja, käsikirjoittaja ja tuottaja. Hänet tunnetaan visuaalisesta tyylistään ja erityisesti *Pusher*-trilogian (*[[Pusher]]*, *[[Pusher II]]*, *[[Pusher 3]]*) ohjaamisesta. Hän voitti parhaan ohjaajan palkinnon vuoden 2011 Cannesin elokuvajuhlilla elokuvasta *[[Drive (elokuva)|Drive]]* (2011). Refn tunnetaan myös elokuvista *[[Bronson]]* (2008), *[[Valhalla Rising]]* (2009), *[[Only God Forgives]]* (2013) ja *[[The Neon Demon]]* (2016) sekä televisiosarjasta *[[Too Old to Die Young (televisiosarja)|Too Old to Die Young]]* (2019).

## Filmografia

### Näyttelijänä

## Lähteet

## Aiheesta muualla

* 
## Kirjallisuutta
* Saari, Juha: ”Jotain mätää Tanskanmaalla : Pusher II on Nicolas Winding Refnin paras elokuva”. *Filmihullu* 5/2014.
Marina Markevitš

**Marina Markevitš** (s. 12. elokuuta 1986) on valkovenäläinen naispainija.

Markevitš saavutti MM-hopeaa Tokiosta vuonna 2008. Loppuottelussa hän hävisi japanilaiselle Hitomi Sakamotolle selätyksellä ajassa 0.53. Lisäksi Markevitšilla on yksi MM-kilpailuissa ja kaksi EM-kilpailuissa kertynyttä viidettä sijaa. Kadettien ja juniorien ikäluokista Markevitšilla on yhteensä viisi MM- tai EM-mitalia kirkkaimpana saavutuksenaan juniorien Euroopan mestaruus vuodelta 2006.

## Lähteet
* Markevich, Maryna (BLR) foeldeak.com
Skyteam Monkey

**Skyteam Monkey** on kiinalaisen Jiangsu Sacin Motorcycle Co. Ltd:n valmistama nelitahtinen mopo, joka perustuu Honda Monkeyyn. Monkeystä tehdään sekä 50cc että 125cc mallia. Skyteam Monkey 125 on Suomen halvin kevytmoottoripyörä uutena ostettuna. Skyteam on korjannut monta Honda Monkeyn painorajoitteista johtunutta ongelmaa (mm. etuhaarukka ja etulevyjarru) ja on EU -tyyppihyväksytty mopoksi.

Skyteam Monkey on hitaampi ja vähemmän tehokkaampi verrattuna Honda Monkeyseen.

Hondaan verrattuna Skyteam Monkeyssä on mm. Nestevaimennettu teleskooppietuhaarukka, levyjarru edessä, pitkät valot ja vilkut, katalysaattori päästönormien täyttämiseksi sekä sähköstartti. Skyteam Monkeyssä on käsikäyttöinen kytkin ja vaihteiden järjestys on sama kuin Hondan vuosimalli 1987 ja sitä uudemmissa, eli 1-N-2-3-4.  Skyteam Monkeyssä on alaslaskettava kaksiosainen ohjaustanko kuljetuksen ja pienessä tilassa säilyttämisen helpottamiseksi.

Monkey-kopioita valmistavat muutkin merkit, jotka ovat: Jincheng, Keeway ja Zhenhua

## Maahantuonti ja myynti
Suomeen Skyteam Monkeyta tuo maahan Motorpower Finland Oy ja sitä on tuotu Suomeen vuodesta 2005 lähtien. Skyteam Monkey on Suomen myydyin Monkey-kopio ja yksi yleisimmistä mopoista nuorten keskuudessa. Skyteam Monkeyn suosio perustuu hinta-laatu-suhteeseen, hyvään vara- ja viritysosien saantiin sekä uutena edulliseen hintaan.

Nykyään moni pienipyöräistä mopoa etsivä kallistuukin usein kiinalaiseen Honda Monkeyn kopioon, koska Suzuki PVn, aitojen Hondien ja monen muun pienmopon mm. Helkama Ässän ja Tunturi Hopperin valmistus on lopetettu ja käytetyt yksilöt ovat usein kuntoonsa nähden kalliita, huonokuntoisia ja/tai huonosti tarjolla.

Skyteam Monkeystä on tehty muutamia Suomeen tuotuja erikoisversioita, kuten LeMans (mm.10 tuuman pyörät, levyjarru myös takapyörässä, +10 alumiininen takahaarukka, kromiosia, leveämpi ohjaustanko). Full Black&nbsp;-juhlamalli (mattamusta). MadNut edition, jota on saatavana 8 tuumaisilla renkailla, sekä 10 tuumaisilla.

## Tekniset tiedot

Skyteam Monkey 50:sen moottorin tehoa on laskettu, jotta se voidaan rekisteröidä mopoksi Suomessa. tehoa on laskettu kuristamalla mm. imukaulan sisähalkaisijan ja ilmansuodattimen muutoksin imuvirtauksen rajoittamiseksi ja pakoputkimuutoksilla suurennettu pakokaasuvastusta.

## Aiheesta muualla
*Skyteam Monkey 50
*Skyteam Monkey 125
Rosljakovo

**Rosljakovo** () on kaupunkimainen taajama Murmanskin alueen Severomorskin kaupunkipiirikunnassa Venäjällä. Se sijaitsee Kuolanvuonon itärannalla osapuilleen Murmanskin ja Severomorskin kaupunkien puolivälissä.  Osana Severomorskin suljettua kaupunkipiirikuntaa myös Rosljakovo on ulkopuolisilta suljettua aluetta. Taajamassa  on noin 8700 asukasta (2010).

Rosljakovossa sijaitsee ydinsukellusveneiden huoltotelakka *ОАО "82. Sudoremontnyi zavod"*.

## Historia
Ensitiedot paikan asutuksesta ovat vuodelta 1896. Vuonna 1959 perustettiin kaupunkimainen taajama. Vuonna 1991 taajamassa avattiin Arkkienkeli Mikaelin kirkko.

## Lähteet

## Aiheesta muualla
*Площадь пожара на атомной подводной лодке в Росляково увеличилась, есть пострадавшие Kuvia ydinsukellusveneen palosta 2011. xashtuk.wordpress.com
Euthanasia Coaster

**Euthanasia Coaster** on hypoteettinen vuoristorata, joka on suunniteltu tappamaan siinä ajava ihminen. Lontoolaisen Royal College of Art -yliopiston tohtoriopiskelija Julijonas Urbonas suunnitteli ja teki siitä pienoismallin vuonna 2010. Huvipuistossa työskennellyt Urbonas totesi vuoristoradan tavoitteen olevan tappaa matkustajansa tyylikkäästi ja kivuttomasti. Urbanos mainitsi radan soveltuvan eutanasiaan tai kuolemanrangaistuksen täytäntöönpanoon.

Vuoristoradan kolmen minuutin matka päättyy silmukkasarjaan, jossa ihmiseen kohdistuu minuutin ajaksi tappava yli kymmenen G:n voima.

## Muotoilu
Vuoristorataan kuuluu kahden minuutin nousu 510 metriä korkean tornin huipulle, josta vaunut lähtevät jyrkkään syöksyyn alaspäin. Alamäki vauhdittaa vaunut 360 km/h nopeuteen ennen kuin vaunut saapuvat ensimmäiseen seitsemästä Eulerin spiraalia muistuttavasta silmukasta. Jokainen silmukka on edeltäjäänsä pienempi säilyttäen tappavan 10 G:n voiman matkustajiin minuutin ajan samalla, kun vaunujen vauhti koko ajan hidastuu. Vaunuihin mahtuu 24 matkustajaa kerrallaan.

Euthanasia Coaster surmaisi matkustajansa aiheuttamalla heille ensin tajuttomuuden veren pakkautuessa päästä jalkoihin ja edelleen kuoleman aivojen hapenpuutteen takia. Seitsemän peräkkäistä silmukkaa takaisivat 10 G:n kiihtyvyyden minuutin ajaksi, ja tämä tuottaisi Urbonasin mukaan kivuttoman kuoleman kestävimmillekin matkustajille.

## Lähteet

## Aiheesta muualla
*Simulaatio vuoristorata-ajelusta
*Julijonas Urbonas explaining his design
Viritetty massavaimennin

**Viritetty massavaimennin** () tai **dynaaminen massavaimennin** on laite, joka pyrkii vaimentamaan massan värähtelyä ja tärinää esimerkiksi kulkuneuvoissa, työkoneissa, ja rakennuksissa, kuten silloissa ja pilvenpiirtäjissä. Massavaimentimessa resonanssissa värähtelevä apusysteemi aiheuttaa kiinnityspisteessä rakenteen värähtelyä kumoavan voiman.

Perinteisestä viritetystä massavaimentimesta on olemassa useita muunnoksia:
*tavallinen joustavasti ripustettu massa;
*heiluri, johon liittyy vaimennin;
*nestevaimennin, jossa heilahtelevana massana on nestettä;
*iskunvaimennin, jossa on vapaasti liikkuva törmäilevä massa.

## Lähteet
Li Li

**Li Li** viittaa seuraaviin henkilöihin:

*Li Li (sulkapalloilija)
*Li Li (pöytätennispelaaja)
*Li Li (runoilija)
*Li Li (urheiluampuja)
Saina Nehwal

**Saina Nehwal** (; ) (s. 17. maaliskuuta 1990) on intialainen sulkapalloilija. Nehwal on parhaimmillaan ollut maailman rankingin paras. Syyskuussa 2012 hän oli rankingissa neljäntenä.

Nehwal on ensimmäinen intialainen nainen, joka on edennyt kaksinpelin puolivälieriin olympialaisissa ja ensimmäinen intialainen joka on voittanut sulkapallon nuorten maailmanmestaruuskilpailut. Nehwal voitti 21. kesäkuuta 2009 ensimmäisenä intialaisena Super Series -turnauksen. Nehwal voitti Jakartalla Indonesian avoimissa kiinalaisen Wang Linin. 

Lontoon olympialaisissa 2012 hän saavutti kaksinpelissä pronssia. Hänestä tuli ensimmäinen intialainen sulkapalloilun olympiamitalisti. Lontoon olympialaisten jälkeen hän solmi Rhiti-manageritoimiston kanssa kolmen vuoden ja 7,4 miljoonan dollarin sopimuksen.

## Lähteet

## Aiheesta muualla
* Saina Nehwal BWF-sivustolla
Eddie Brigati

**Edward ”Eddie” Brigati** (s. 22. lokakuuta 1946) on yhdysvaltalainen muusikko ja lauluntekijä, joka tunnetaan etenkin popyhtye The Young Rascalsin laulajana ja toisena yhtyeen pääasiallisista lauluntekijöistä. Brigati valittiin vuonna 1997 Rock and Roll Hall of Fameen ja vuonna 2009 Songwriters Hall of Fameen.

## Elämä ja ura
Edward Brigati syntyi Garfieldin kaupungissa New Jerseyssä 22. lokakuuta 1946. Hänen isoveljensä David Brigati oli myös muusikko. Eddie oli kiinnostunut soulista ja R&B-musiikista ja esiintyi laulajana useiden yhtyeiden kanssa New Jerseyssä ja New Yorkissa ennen pääsyään Joey Dee & The Starliters -ryhmään veljensä Davidin tilalle. Yhtyeessä soittivat myös muun muassa laulaja-urkuri David Cavaliere ja kitaristi Gene Cornish.

Vuonna 1964 Brigati, Cavaliere ja Cornish lähtivät The Starlitersistä perustaakseen oman yhtyeensä. Kokoonpanoon liittyi Lionel Hamptonin ja Little Willie Johnin yhtyeissä soittanut rumpali Dino Danelli, ja yhtyeen nimeksi otettiin The Young Rascals (suom. *Nuoret riiviöt*). Pääasiallisiksi lauluntekijöiksi tulivat Brigati ja Cavaliere. Ahmet Ertegün hankki yhtyeelle levytyssopimuksen Atlantic Recordsilta.

The Young Rascalsin ”Good Lovin’” nousi listaykköseksi vuonna 1966. Seuraavana vuonna julkaistiin ”A Girl like You” sekä Brigatin ja Cavalieren yhteistyösävellykset ”Groovin’” ja ”How Can I Be Sure?”. Jälkimmäinen kappale nousi Ison-Britannian singlelistan kärkeen vuonna 1972. Vuonna 1968 yhtye lyhensi nimensä muotoon The Rascals. He saavuttivat menestystä singleillä ”A Beautiful Morning”, ”People Got to Be Free”, ”See” ja ”Carry Me Back”, mutta alkoivat sitten menettää suosiotaan. Brigati jätti yhtyeen vuonna 1970.

The Rascalsin jälkeen Brigati on nauhoittanut sooloalbumin *Lost in the Wilderness*. Hän ei ole yhtyeestä lähtemisen jälkeen esiintynyt Cavalieren kanssa, mutta on tehnyt yhteistyötä Cornishin ja Danellin kanssa The Rascalsin hajoamisen jälkeen. Eddie ja David Brigati ovat nauhoittaneet yhdessä nimellä Brigati.

The Rascals valittiin Rock and Roll Hall of Fameen vuonna 1997. Yhtyeen lauluntekijät Brigati ja Cavaliere valittiin vuonna 2009 Songwriters Hall of Fameen.

## Lähteet
Sif Ruud

**Sif Einarsdotter Ruud Fallde** (6. toukokuuta 1916 Tukholma – 15. elokuuta 2011 Tukholma) oli ruotsalainen Guldbagge-palkittu näyttelijä. Hän pääsi Dramateniin vuonna 1953. Hän sai tunnustusta muun muassa Madam Flodin roolista televisiosarjassa *[[Hemsöborna]]* 1960-luvulla.

Sif Ruud solmi ensimmäisen avioliittonsa käsikirjoittaja Sune Bergströmin kanssa ja sai ensimmäisen lapsensa vuonna 1944. Avioliitto päättyi eroon, ja vuonna 1954 Ruud meni uusiin naimisiin Per-Olof Fallden (k. 2007) kanssa. Tästä liitosta syntyi kaksi lasta. Ruudille myönnettiin professorin arvonimi vuonna 2000. 

## Elokuvia
* *[[Möte med livet]]* (1952)
* *[[Mansikkapaikka]]* (1957)
* *[[Den kära leken]]* (1959)
* *[[Naapurirakkautta]]* (1960)
* *[[Kielot kuiskaavat kuolemaa]]* (1961)
* *[[Helmiäinen (elokuva)|Helmiäinen]]* (1961)
* *[[Valkoisen naisen arvoitus]]* (1962)
* *[[Ni ljuger]]* (1969)
* *[[Kourallinen rakkautta]]* (1974)
* *[[Paratiisitori]]* (1977)
* *[[Loma Kreikassa]]* (1978)
* *[[Pensionaatti Oskar]]* (1995)
* *[[Att stjäla en tjuv]]* (1996)

## Lähteet

## Aiheesta muualla
*
Brubaker – kiveäkin kovempi

**Brubaker – kiveäkin kovempi** on vuonna 1980 ensi-iltansa saanut vankilaan sijoittuva draamaelokuva, joka perustuu Thomas Murtonin kokemuksiin yrityksistään parantaa vankien oloja Arkansasin vankilanjohtajana. Elokuvan pääosia esittävät Robert Redford, Yaphet Kotto, Jane Alexander, Murray Hamilton, David Keith, Morgan Freeman, Matt Clark, Tim McIntire ja Richard Ward. Nicolas Cage tekee elokuvassa pienen cameoroolin, joka oli hänen ensimmäinen elokuvaesiintymisensä. Elokuvan on ohjannut Stuart Rosenberg, ja se voitti Golden Reel Award palkinnon parhaasta äänityksestä.

## Arvioita
*[[Video-opas|Video-oppaassa]]* vuodelta 1994 Harri Närhi pitää erityisesti Redfordin vakuuttavasta roolityöstä ja antaa elokuvalle kolme tähteä viidestä, mikä vastaa sanallista arviota ”hyvä”.

## Lähteet

## Aiheesta muualla
*
*
*
Petr Mrázek

**Petr Mrázek** (s. 14. helmikuuta 1992 Ostrava, Tšekkoslovakia) on tšekkiläinen jääkiekkomaalivahti ja lajin maailmanmestari MM-kisoista 2024. Hän edustaa NHL-joukkue Anaheim Ducksia.

Mrázek on HC Vítkovicen kasvatti. Syksyllä 2009 hän siirtyi Kanadan OHL-juniorisarjan Ottawa 67’siin. Mrázekin toisen OHL-kauden päätteeksi Detroit Red Wings varasi hänet NHL:n varaustilaisuuden viidennellä kierroksella. Mrazek edusti Tšekkiä jääkiekon MM-kilpailuissa vuonna 2017. Detroit Red Wings kauppasi Mrázekin Philadelphia Flyersiin kesken NHL-kauden 2017–2018.

Heinäkuussa 2021 Mrázek solmi kolmen vuoden ja arvoltaan 11,4 miljoonan dollarin sopimuksen Toronto Maple Leafsin kanssa. Kesällä 2022 Maple Leafs kauppasi Mrázekin Chicago Blackhawksiin vaihdossa varaustilaisuuden varausvuoroon.

Tammikuussa 2024 Mrázek teki Blackhawksin kanssa kaksivuotisen ja yhteensä 8,5 miljoonan dollarin arvoisen jatkosopimuksen. 

Maaliskuussa 2025 Mrázek palasi Red Wingsiin Blackhawksin kaupattua hänet ja Craig Smithin joukkueeseen vaihdossa Joe Velenoon.

Kesäkuussa 2025 Red Wings kauppasi Mrázekin, toisen kierroksen varausvuoron vuoden 2026 varaustilaisuudessa ja neljännen kierroksen varausvuoron vuoden 2027 varaustilaisuudessa Anaheim Ducksiin vaihdossa John Gibsoniin.

## Lähteet
*

### Viitteet
Budan kukkulat

**Budan kukkulat** () on matala vuorijono Budapestin länsiosissa, Budassa. Sen korkein ja samalla Budapestin korkein kohta on 529 metriin kohoava János-hegy. Muita korkeita kukkuloita ovat Hármashatár-hegy (497 metriä) ja Széchenyi-hegy (471 metriä). Kukkuloilla menee monia kävelyreittejä, ja viikonloppuisin osa reiteistä on täynnä ihmisiä. Kukkuloilla kulkee lastenrautatie Gyermekvasút, jonka henkilökuntana on pääasiassa 10–14-vuotiaita.

## Lähteet
*

### Viitteet

## Aiheesta muualla
Budan taistelu

**Budan taistelu** voi viitata seuraaviin asiohin:
*Budan piiritys, vuoden 1541 taistelu, jossa Suleiman Suuren osmanit valtasivat keskisen Unkarin
*Budan piiritys, vuoden 1542 taistelu, jossa Budaa yritettiin vallata takaisin osmaneilta
*Budan taistelu, vuoden 1684 taistelu, jossa itävaltalaiset yrittivät vallata Budaa osmaneilta
*Budan taistelu, vuoden 1686 taistelu, jossa ristiretkeläisarmeija valtasi Budan
*Budan taistelu, taistelu unkarin vallankumouksen aikana 1849
Klára Körmendi

**Klára Körmendi** on unkarilainen pianisti. Hän syntyi Budapestissa ja opiskeli Kornél Zemplénin johdolla Bartók-konservatoriossa sekä Péter Solymosin johdolla Liszt-akatemiassa, josta hän sai diplominsa erinomaisin arvosanoin vuonna 1967. Hän on levyttänyt esimerkiksi Boulez'n, Messiaenin, Berion ja Holligerin musiikkia Hungarotonille sekä Debussyn ja Ravelin musiikkia sekä Satien koko pianotuotannon Naxokselle.

## Lähteet

## Aiheesta muualla
* Körmendi Klára (*Franz Lisztin musiikkiakatemia*)
* AllMusic: Klára Körmendi
SMS Breslau

**SMS Breslau** oli Saksan keisarikunnan laivaston Magdeburg-luokan kevyt risteilijä ensimmäisessä maailmansodassa.

## Valmistus

Alus tilattiin AG Vulcanilta Stettinistä, missä köli laskettiin 1910. Se laskettiin vesille 16. toukokuuta 1911 ja valmistui 10. toukokuuta 1912.

## Palvelus
Ensimmäisen maailmansodan alkaessa alus muodosti taisteluristeilijä *[[SMS Goeben]]in* kanssa Saksan Välimeren laivueen (), jonka paettua Turkkiin alus nimettiin uudelleen Ottomaanien laivaston *Midilliksi*. Saksalainen miehistö jatkoi palvelustaan aluksella. Alus teki *Yavuz Sultan Selimin* (entinen *SMS Goeben*) kanssa iskuja Venäjän Mustanmeren rannikon kohteisiin. Se upposi osuttuaan viiteen miinaan iskussa Imbrossaarelle.

## Lähteet
*

### Viitteet

## Aiheesta muualla
* Messinan läpimurto, Hakkapeliitta, 23.09.1930, nro 39, s. 10, Kansalliskirjaston digitaaliset aineistot
Budan taistelu (1686)

**Budan taistelu** käytiin 1686 Pyhän liiton ja Osmanien valtakunnan välillä. Se oli jatkoa pari vuotta aiemmin käydylle Wienin taistelulle, jossa osmanit yrittivät vallata Wienin. Budan tappion jälkeen osmanit menettivät pian hallintansa Unkarista.

Wienin taistelussa osmaneilla väitettiin olleen jopa 300&nbsp;000 miestä, vaikka todellisuudessa luku oli huomattavasti pienempi. Ratkaiseva taistelu käytiin 12. syyskuuta 1683, kun Puolan kuningas Juhana III Sobieski hyökkäsi Wieniä piirittäneitä osmaneita vastaan. Samaan aikaan piiritetyt tekivät rynnäkön. Voiton seurauksena Pyhä liitto pystyi valtaamaan useita kaupunkeja ja linnoituksia myös Unkarin alueelta. Budan komentaja pystyi kuitenkin vastustamaan kolmen vuoden ajan.

Paavi Innocentius XI muodosti uuden Pyhän liiton, ja se lähti 1686 kohti Budaa. Joukkoja johti Lothringenin herttua Kaarle V. Wienin piiritys alkoi kesäkuussa, ja se kesti lopulta 78 päivää. Budan puolustusta johtanella Abdurrahman Abdi paššalla oli käytössään 10&nbsp;000 miestä ja 400 tykkiä.

Pyhän liiton armeijassa oli unkarilaisia, itävaltalaisia, puolalaisia, venetsialaisia ja venäläisiä. Piiritys pitkittyi, sillä tykit eivät mahtaneet mitään Budan linnan muureille. Osmanien viimeiset sotilaat olivat turvassa muurien takana. Piirityksen ratkaissut hyökkäys tapahtui 2. syyskuuta. Yksi kuulista osui Tapanin torniin ja sujahti ikkuna-aukosta sisään. Se osui suoraan ruutivarastoon ja räjäytti tornin hajalle. Räjähdys tappoi 1&nbsp;500 osmanisotilasta ja heidän tykistöasemansa. Osmanien oli pakko antautua. Seuraavien kuukausien aikana Pyhä liitto pystyi valtaamaan suuren osan Unkarin alueesta. Budan linna vaurioitui niin pahoin, että unkarilaiset purkivat sen muureja lukuun ottamatta 1715 ja rakennuttivat paikalle barokkipalatsin.

## Lähteet
*
*
*

### Viitteet

## Aiheesta muualla
SMS Augsburg (1909)

**SMS Augsburg** oli Saksan keisarikunnan laivaston Kolberg-luokan kevyt risteilijä ensimmäisessä maailmansodassa.

## Valmistus

Alus tilattiin Kielin laivastontelakalta, missä köli laskettiin 1908 telakkanumerolla 34. Alus laskettiin vesille 10. heinäkuuta 1909 ja otettiin palvelukseen 1. joulukuuta 1910.

## Palvelus
Alus oli tykistökoululaivana 1912 ja siirrettiin 1914 rannikkopuolustukseen.

Alus aseistettiin uudelleen 1916–1917 kuudella 150 millimetrin SKL 45 pituuskaliiperin tykillä ja aseistusta vahvennettiin 1918 kahdella 88 millimetrin 45 pituuskaliiperin ilmatorjuntatykillä ja kahdella 500 millimetrin torpedoputkella.

Syyskuussa 1920 ensimmäisen maailmansodan jälkeen alus luovutettiin sotakorvauksena Japanille aluksena *Y3*, jota ei kuitenkaan vastaanotettu ja romutettiin Dordrechtissä 1922.

## Lähteet
*

### Viitteet
The Contract

**The Contract** on Bruce Beresfordin ohjaama jännityselokuva, joka sai ensi-iltansa vuonna 2006. Elokuvan pääosia esittävät Morgan Freeman, John Cusack, Jamie Anderson, Megan Dodds, Jonathan Hyde, Corey Johnson ja Alice Krige. Elokuva julkaistiin suoraan videolle.

## Rooleissa

## Aiheesta muualla
*
Pankreatikoduodenektomia

**Pankreatikoduodenektomia** on tyypillisimmin haimasyövän hoidossa käytettävä leikkaus. Se tunnetaan myös **Whipplen leikkauksena**, ja siinä potilaalta poistetaan haiman pää sekä pohjukaissuoli. Ensi kertaa se toteutettiin vuonna 1909, mutta se sai laajempaa käyttöä periampullaarikarsinoomien hoidossa vasta Whipplen ja kumppanien raportin ansiosta 1930-luvulla. Leikkaukseen kuitenkin liittyi pitkään noin 25&nbsp;% kuolleisuus, ja haimasyöpää sairastaneiden viisivuotiseloonjääminen toimenpiteen jälkeen oli alle 5&nbsp;%. 1980-luvulta alkaen tulokset ovat selkeästi parantuneet, ja leikkauksen jälkeisen sairaalakuolleisuuden on raportoitu toistuvasti olevan alle 3&nbsp;%. Haiman adenokarsinoomaa sairastavien potilaiden viisivuotisselviytyminen Whipplen leikkauksen jälkeen on nykyisin noin 20&nbsp;%, ja jos syöpää ei ole imusolmukkeissa, se saattaa olla jopa 40&nbsp;%. Jos taudin hoidossa käytetään pelkkää kemoterapiaa, on viisivuotisselviytyminen alle 5&nbsp;%.

Pankreatikoduodenektomiaa käytetään nykyisin myös esimerkiksi kroonisen haimatulehduksen ja hyvänlaatuisten kasvainten hoidossa.

## Lähteet
Hevosurheilu (lehti)

**Hevosurheilu** on suomalainen vuonna 1924 perustettu raviurheiluun ja ratsastukseen keskittynyt urheilulehti. Lehteä julkaisee Suomen Hippos ry:n tytäryhtiö Suomen Hevosurheilulehti Oy. Lehti ilmestyi aiemmin kahdesti viikossa, keskiviikkoisin ja perjantaisin, mutta vuodesta 2022 lähtien se ilmestyy vain kerran viikossa. Lisäksi kerran vuodessa julkaistaan aikakauslehtimallinen jalostuskuvasto ylimääräisenä numerona. *Hevosurheilun* levikki vuonna 2012 oli 23 835 ja lukijamäärä noin 53 000. Lehden päätoimittajana on 2023 lähtien toiminut Jari-Pekka Rättyä.

Aikaisemmin keskiviikon numero keskittyi pelkästään raviurheiluun, mutta perjantain lehti sisälsi myös ratsastusliitteen. Myöhemmin 2022 lehti alkoi ilmestyä vain keskiviikkoisin sisältäen ratsastusliitteen. Kilpaurheilun ja hevosjalostuksen ohella lehti käsittelee muun muassa hevosurheilujärjestöjen toimintaa, hevostaloutta sekä hevosten lääkintää ja hoitoa. 

Lehteä julkaiseva Suomen Hevosurheilulehti Oy julkaisee myös viikoittain ilmestyvää *[[7 oikein]]* -lehteä, joka sisältää kaikkien Suomessa järjestettävien totoravien lähtölistat.

## Historia
*Hevoslehti*-nimisenä ilmestymään alkaneen *Hevosurheilun* perusti vuonna 1924 toimittaja Aimo Ilmarinen, joka aikaisemmin oli työskennellyt muun muassa ''Päivälehden'' ja ''Helsingin Sanomien'' sekä useiden hevos- ja maatalouslehtien palveluksessa. Ennen uuden lehden perustamista hän oli pitkään toimittanut ''Maatalous''-lehden liitteenä ilmestynyttä *Hevoshoitoa*. Vuonna 1927 *Hevoslehti* muutti nimensä *Hevostaloudeksi*, ja 1938 se siirtyi Ilmarisen omistuksesta Suomen Hevosjalostusliittojen Keskusliiton haltuun. *Hevostalous* ilmestyi vuosien varrella myös Suomen Ravirenkaan ja Suomen Ratsastajainliiton kustantamana, kunnes vuonna 1973 julkaisijaksi tuli vastaperustettu Suomen Hippos. *Hevosurheiluksi* lehti oli muuttanut nimensä 1972. Vuoden 2024 lehtien kannessa on kultainen lista ja 100-symboli lehden nimen alapuolella.

## Päätoimittajia
*Erkki Sihvola
*Risto Olamo
*Jorma Kemiläinen (1996–2013)
*Jussi Lähde (2013–2016)
*Stiina Ikonen (2017–2021)
*Tero-Mikko Talaslahti (2021&ndash;2023)
*Jari-Pekka Rättyä (2023)

## Lähteet

## Kirjallisuutta
* 

* 

* 

## Aiheesta muualla
* Hevosurheilun kotisivut.
The Suite Life Movie

**The Suite Life Movie** on vuonna 2011 ensi-iltansa saanut elokuva, joka perustuu televisiosarjaan *[[Viiden tähden merielämää]]*. Elokuvassa ovat näyttelijöinä esimerkiksi Cole ja Dylan Sprouse. Elokuva näytettiin Disney Channelilla lokakuussa 2011.

## Aiheesta muualla
*
Rakkauden kahvila

**Rakkauden kahvila** (*Feast of Love*) on vuonna 2007 ensi-iltansa saanut yhdysvaltalainen romanttinen draamaelokuva, joka perustuu Charles Baxterin romaaniin. Elokuvan pääosia esittävät Morgan Freeman, Greg Kinnear, Radha Mitchell, Selma Blair, Toby Hemingway, Stana Katic ja Fred Ward. Elokuvan on ohjannut Robert Benton.

## Aiheesta muualla
*
Zheng Tianxiang

**Zheng Tianxiang** (; 1. elokuuta 1914 – 10. lokakuuta 2013 Peking) oli kiinalainen tuomari ja poliitikko. Hän syntyi Sisä-Mongoliassa ja opiskeli 1930-luvulla Tsinghuan yliopistossa. Hän oli Neuvoa-antavan keskuskomission jäsenenä vuosina 1982–1992 ja toimi Kiinan korkeimman oikeuden presidenttinä vuosina 1983–1988.

## Lähteet
Pienin painajainen perheessä

**Pienin painajainen perheessä** () on vuonna 2010 ensi-iltansa saanut yhdysvaltalainen komediaelokuva, joka on jatko-osa elokuville *[[Perhe on painajainen]]* ja *[[Painajainen perheessä]]*. Se on Perhe on painajainen -elokuvasarjan kolmas ja viimeinen osa. Elokuvan on ohjannut Paul Weitz. Elokuvan pääosia esittävät Robert De Niro, Ben Stiller, Owen Wilson, Blythe Danner, Teri Polo, Jessica Alba, Dustin Hoffman ja Barbra Streisand. Kritiikistä huolimatta elokuva oli taloudellinen menestys ja voitti Razzie-palkinnon huonoimmasta naissivuosasta.

## Rooleissa

## Lähteet

## Aiheesta muualla
* 
*
Adolf Urban

**Adolf Urban** (9. tammikuuta 1914 Gelsenkirchen – 23. toukokuuta 1943) oli saksalainen jalkapalloilija, joka oli pelipailkaltaan hyökkääjä. Schalke 04:a edustanut Urban pelasi vuosina 1935–1942 Saksan jalkapallomaajoukkueessa 21 ottelua, joissa hän teki yksitoista maalia.

Urbanille myönnettiin Rautaristi. Hän kaatui toisessa maailmansodassa.

## Lähteet